Den vordende mor har ret til at gå på graviditetsorlov 4 uger før forventet fødsel. Hvis hun ikke føder lige på terminsdagen, forkortes eller forlænges hendes graviditetsorlov automatisk. Har du en medarbejder, der vil bruge sin ret til at gå på graviditetsorlov, skal vedkommende varsle det til dig i god tid. Kravet er, at medarbejderen senest 3 måneder inden hun har termin, både skal give besked om den forventede fødselsdato, og om hvorvidt hun ønsker at udnytte sin ret til graviditetsorlov.